
Rugăm pe toţi câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toţi, cărora le ajunge în mâni această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
zmenii noștri dela sate. 

Foaia apare săptămânal și o vor primi cetitozii 
Dumineca. 


Abonamentul e pe an . . . 4 cor. 
Pe jumătate de an . . . . 2» 
Pe trei luni . . . . . . . 1 


Banii să se trimită la Administrația revistei 
„Vara noastră“, Sibiiu — Nagyszeben. Asociaţiune, 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fä- 
rănimii. Îndeosebi primim bucuros articole cu poveţe economice, 
precum — si snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm Si o cuvenită răs- 
plată bănească. 

Revista poporală 
A “Asau pentru literatura rom. și cultura poporului rom.“ 


Abonamentul: Redacţia si admini- 
Pe un an cor, REDACTOR: a alia: 


Pe trei luni , . . 
Pentru România ._. 6 Iei Str. morii, 6. 


LUPTA IMPOTRIVA BEUTURILOR. 


În zilele trecute, au ținut doctorii si alți învățați 
în Svedia, țară ce cade dela noi departe spre miază 
noapte, o adunare mare. Venit-au oameni din toate păr- 
tile lumii, chiar si din America. 

Ce i-a îndemnat să se adune? Binele oamenilor. 

De câțiva ani, doctorii cuprinși cu vindecarea bol- 
navilor, au luat seamă, că o boalä rea a întrat între 
oameni, rea, cu mult mai rea si mai primejdioasă decât 
cholera, ciuma de odinioară. Alcoolism se numește boala 
-asta, si se leagă de oamenii, cari beau vinars (rachiu), 
vin, bere si alte beuturi spirtoase. 

Alcoolismul face multe rele, amenință cu perire 
familii, neamuri întregi, potopeste averile cele mai fru- 
moase, făcând loc sărăciei; îl stoarce pe om de putere, 
il tampeste la minte, pe scurt îl face nimica trupeste 
și sufletește, și-l porneşte la groapă înainte de vreme. 

Să mai pomenesc de cinste, cea mai prețioasă 
avere a omului, pe care cel beutor și-o perde? De averea 
lui mistuită, de soția și copiii rămași, ori de boalele 
grele, cari se încuibează în trupul omului beutor? cum 
e boala de apă, boala seacă, apoi moartea fără de veste. 
Să pomenesc de temnițe, cari sunt pline cu vinovaţi, 
de cei ce au făcut fărădelegile (omor, bătaie, hotie) în 





Pe o jumătate de an E n OCTAVIAN GOGA. Sibiiu (Nagyszeben) 


beție; sau de casele de nebuni, — unde cum spun 
doctorii — abiă mai încap, cei cu mintea turburată de 
33 

beuturile spirtuoase? Să mai spun de jalnica moştenire 
a copiilor, cari din vina părinţilor beutori, au rămas 
muţi, tâmpiţi la minte, schilavi? Dar nu le mai înșir 
toate, par'că i-e greu omului, să se și gândească la atâtea 
nenorociri, câte lasă după sine beutura. 

Mă întorc la adunarea pomenită, căreia i-am putea 
zice: adunarea înţelepţilor și oamenilor cu milă. În adevăr 
acești oameni, îngroziți de relele, ce le cauzează beu- 
tura de vinars (rachiu); înspăimântați de atâţi oameni 
slăbiți, galbini la față, apoi de sărăcia, care se întinde 
peste sate ca un potop: sau simţit îndemnați ca să se 
adune si să chibzuiască mijloacele potrivite pentru a 
împedecă lăţirea beuturilor. 

An de an se adună la sfat, în altă și altă țară; 
acum doi ani au fost la noi, în Budapesta. 

Fiind învățații adunaţi, unii își dau seamă de aceea 
ce au făcut peste an, isi desvălesc învăţăturile cu pri- 
vire la stricăciunea beuturilor; alții arată chipul, cum 
să se lumineze poporul, ca să înţeleagă și el că beu- 
tura nu-i sănătoasă, și să știe că trebue să se ferească 
de ea, ca de o primejdie, în care mulți ajung pe ne- 
știute, întră în ea ca într'o apă din ce în ce mai afundă, 
până ajung la vultoare, din care nu mai pot scăpă, îi 
duce apa cu sine. 

Aşă e beutura, par'că te înşală; la început o guști 
numai, cum fac copiii și tinerii, cărora li-o dau părinții, 
negândindu-se, că-i pornesc pe cale rea; o beai apoi 
din obiceiu, înainte de masă, la pomeni, mai la praz- 
nice Ss. a. cu timpul obiceiul se schimbă în patimă, trupul 
însetează mereu, cere beutură, acum e bolnav, nu mai 
are voinţă, nu judecată, slăbește întruna și se apropie 
de locul de veci. 

Paza bună te fereşte de rău. Să grijim mai ales de 
copii şi tineri, ca să nu cadă în primejdia beuturei. 
Zic unii că beau, ca să poată lucră, cred așadară, că 


© BCUCIuj 


ȚARA NOASTRĂ 521 








în beutură e puterea; sunt în rătăcire — doctorii cari 
cunosc temeinic trupul omului, de mult au spus-o, şi 
au repeţit-o acum și învățații adunaţi în Svedia, că 
beutura nu adauge nimic la puterea trupului; ba — zic 
ei — încă-l slăbește, și-l aduce în neputinţă de a se 
împotrivi boalelor, de unde urmează că se îmbolnă- 
vește mai adeseori decât trupul treaz și cumpătat. 

Putere îi dau trupului numai mâncările (lapte, brânză, 
ouă, carne, fasole, cartofi, pâne, mămăligă ș. a.) cari 
se prefac în sânge și carne, apoi apa bună, care îl ră- 
corește şi curăță, pe urmă aerul curat. 

În Svedia, într'o vreme erau foarte latite beuturile, 
oamenii de bine, au pornit însă luptă împotriva lor, 
au înfiinţat însoțiri, tovărășii, membrii cărora s'au legat, 
că nu vor bea si că își vor da toată silința ca să îm- 
pedece și pe alţii dela beutură. 

Roadele acestor însoțiri se văd azi în toate părțile. 
Oamenii sunt sănătoși și harnici, aproape toţi ştiutori 
de carte; au câmpuri îngrijite, sate și orașe bogate, 
școale și biserici de toată frumseţa. 

© La câtă bunătate mam ajunge și noi, când am 


pasi pe urmele svedienilor. 
Dr. A. Chețianu. 


COMUNA „VIITORUL. 


XI. Comuna în ajutorul îmbunătăţirii economiei vitelor. 

«Oameni buni, zice preotul în o prelegere a sa, încă din 
timpurile cele mai vechi, animalele de casă au fost tovarășe 
nedespărţite ale omului. Vitele au fost ţinute, chiar dela început, 
nu numai pentru muncă, ci şi pentru carnea, laptele şi pielea lor. 

Fără vite. e cu neputinţă a face plugărie; pentrucă omul 
nicicând nu-va. puteă să trăiască fără lapte, unt, brânză, carne 
și alte, si prin urmare nu ne vom puteă lipsi în veci de vite. 

Si dacă chiar ne-am puteă lipsi de toate celelalte, nu ne 
vom puteă lipsi de gunoiul vitelor, care e îngrășemântul cel mai 
bun şi cel mai ieftin pe seama câmpurilor și grădinilor noastre. 

Prin urmare nu e îndoială, că vitele formează partea de 
căpetenie a bogăției oricărui plugar. 

Dar cari vite? De bună seamă vitele de neam bun și bine 
îngrijite. O vită de soiu bun aduce folos cu mult mai mare 
decât una de soiu rău, deși ţinerea acesteia adeseori nu cere 
mai mult nutreţ și nici mai multă îngrijire. 

Vă întreb acum: ţineţi Dvoastră seamă de acest adevăr în 
creșterea vitelor? 

Vitele Dvoastre sunt cum se nimerește, de soiuri nu prea 
de laudă, adesea slabe, rău grijite, neţesălate şi rău hrănite. 

Da! Pentrucă asa Vati pomenit. Ei, dar în trecut eră cu 
totul altcum rostul lucrurilor. 

În trecut erau oameni mai puţini si moșiile nu erau asa 
îmbucătăţite ca acum. Astfel ei puteau să ţină vite mai multe, 
fie și mai rele. : 

Azi, în împrejurări atât de deosebite față de trecut, cu 
moșii mici, cu date multe și alte greutăți nenumărate, nu mai 
„merge asa. 

Ca în multe altele, asa si in economia vitelor trebuie 
neapărat să o rupem cu trecutul si să prăsim soiuri mai alese 
de vite. 

Sunt soiuri de vite ale căror viței la vârsta de jumătate an 
au pref mai bun decât o vită mare din soiul nostru slab si 
pipernicit. 

Si iarăș sunt vaci de alte soiuri, cari dau lapte îndoit si 
intreit mai mult decât vacile ce ținem noi acum, 

Nu ne-am vreă binele nostru, ne-am fi chiar înșine duşmani, 
dacă mam încercă să facem înnoire si în această privinţă. 

Dar de unde și cum să începem? 

Vitele din satul nostru sunt albe surii în păr și cu coarne 
mari. Ele se îndestulesc și cu nutreţ mai slab. Rabdă vara căl- 
durile si iarna gerul cel mai mare. Sunt obicinuite cu toate 
nevoile. Boii sunt foarte tari, iuți si neîntrecuți de jug. Vacile 
dau lapte gras, dar puţin. Partea lor slabă e că cresc prea încet: 
abiă la 5—6 ani sunt deplin desvoltate. Ele nici nu se îngrașe 
așă bine ca alte soiuri de vite, cum sunt s. p. cele roșii, îndeosebi 
vitele Pinzgau. Aceste vite sunt bine făcute și au o statură 
frumoasă: capul scurt, fruntea lată, coarne mici galbine, grumazi 
puternici cu salbă sau bărbie mare, trup lung și bine încheiat, 

largi în sele, coaste puternice și bine arcuite, flămânzările totdeuna 
pline, ceeace le dă totdeauna înfățișare plăcută. Partea dinapoi 
e rotundă și binedesvoltată. Pielea lor e subțire, moale și se 
poate ușor mișcă. Au păr scurt, luciu, roșu-închis, ori roșu-gălbui 
(roșcat), iar pe spinare au o vargă lată albă, care se întinde pe 
întreaga parte dinapoi cu coadă cu tot, pe uger, pe sub foale 
şi la unele albul acesta încungiură ca un inel partea deasupra 
a picioarelor. Pe bot sunt totdeauna albe sau galbine, totașă în 
jurul ochilor. 


Vitele de Pinzgau cresc foarte iute, la 2—3 ani sunt deplin 
desvoltate. La mâncare nu sunt alegătoare. Se îngrașe bine și 
dau lapte mult, 2400—3000 litri la an. Boii ajung la o greutate 
până la 10 miji metrice. 

Vitele aceste se trag din o ţară muntoasă numită Șviţera 
(Șvaiţ) sau Elveţia și se numesc și vite de Șviţera. Le priește 
şi se îngrașe tot așa de bine la munte ca şi la șes. Sunt frumoase, 
sprintene, bune de lapte şi se pot întrebuinţă și la jug. Boii 
îndeosebi sunt foarte tari. 

lată, dragii mei, soiul cel mai preţios de vite! Vacile dau 
lapte îndoit și întreit mai mult decât vacile albe-surii și prețul 
lor adesea e îndoit și întreit mai mare. Preţioase sunt, pe cum 
am mai spus, și pentrucă cresc îngrabă. 

Cred că mă înţelegeţi, dragii mei, și mai ales veţi înțelege 
folosul și binele ce ar urmă asupra Dvoastre a tuturor şi asupra 
comunei întregi, dacă am isbuti cu timp să răspândim acest soiu 
de vite în satul nostru. 


Mă întreb acum de nou ce ar fi de făcut? 


Bine ar fi dacă fiecărui dintre Dvoastră i-ar da mâna să-și 
cumpere câte o vacă sau măcar o vițea Pinzgau, soiu curat. 
Aceasta au făcut-o oameni din alte sate, din apropierea orașelor 
sau chiar din orașe, unde laptele se caută și plătește foarte bine. 
Știm astfel de sate în cari sau adus vaci de Pinzgau în preţ 
de zeci de mii de coroane. Noi însă, în starea noastră de azi, 
nu o putem face aceasta. Putem însă face altceva. Putem să 
începem fără amânare îmbunătăţirea soiului nostru de vite. pe 
altă cale, cu mai puţine cheltueli și totuș bine. 


Aceia dintre Dvoastră, cari pot, să-și cumpere cât mai 
îngrabă câte o viţea Pinzgau de soiu curat, din cari, cu timp 
vom puteă răspândi acest soiu în întreagă comuna, 

Pentru obște este neapărat trebuincios să agonisim Zauri 
de Pinzgau. Cu ajutorul lor vom îmbunătăți soiul vitelor noastre 
albe. surii, iar din viţelele și vacile Pinzgau, ce-şi vor agonisi 
unii dintre Dvoastră, vom puteă în scurt timp să avem în comună 
un număr mare de vite, soiu curat de Pinzgau. 

Noi avem în comună 250 vaci şi juninci, și la aceste numai 
2 tauri albi, şi şi aceia ca vai de ei. 

Asa nu e bine. 

Un taur bun, dar bun, nu rău, e de ajuns peste an la 50 
de vaci. La 250 de vaci şi juninci ne trebue 5 tauri buni, trecuţi 
de 2 ani. 

Aceşti tauri, ori ce ne-am face, trebue să-i cumpărăm. 

Cu taurii noștri, puțini și jigăriți, parte mare a vacilor 
noastre rămân sterpe. In loc de 250 de viței, nu avem nici 
măcar o sută, și și aceştia slabi, iar vacile fără lapte. Pagubele 
astfel sunt foarte mari. 

Părerea mea este, ca să cumpărăm 3 tauri Pinzgau şi 2 
tauri albi. 

Și nici atâta nu e de ajuns. Trebue să îngrijim de tauri 
altfel de cum sa făcut până acum. 

Ei trebue ţinuţi în grajd bun, cu hrană potrivită, adăpaţi 
şi ţesălaţi regulat. 

Vacile trebue aduse deosebit, câte una, care cum arată 
semne de gonit, şi lăsate cu taurul împreună, în ocolul făcut 
anume. Ele trebue supraveghiate, pe cât se poate de cătră 
stăpân, și nu de servitor, pentrucă se știe că: «ochii stăpânului 
îngrașe și direge vita». 

Pentru buna îngrijire a taurilor nu trebue cruțat nimica. 

Spre acest sfârşit trebue făcut un grajd bun cu mai multe 
încăperi, cu ocol pentru gonit, cu alte despărțăminte pentru 
armăsar, vieri, si casă pentru îngrijitor. 

Ingrijitorul însuș trebue să fie'un om cinstit, priceput si 
de nădejde, pentrucă lui i-se încredințează o avere întreagă». 

Pe urma acestei prelegeri oamenii încep a se încredință 
că adevărat e ce li-sa spus. Preotul le-a mai cetit si din cărţi 
despre folosul vitelor Pinzgau, despre îngrijirea taurilor, despre 
grajdul si întocmirile pe sama lor ș, a. 

lar când oamenii au început să vadă că, zău, bine e cum 
le spune preotul, treaba aceasta a fost adusă înainte si în repre- 
zentanța sau sfatul comunei. 

Aici preotul a isbutit să induplece pe oameni ca să aducă 
hotărîrea următoare: 

Reprezentanţa comunei «Viitorul» hotărește să se cumpere 
5 tauri, dintre cari 3 de soiu Pinzgau curat, iar 2 albi. 

Hotăreşte mai departe să se cumpere pentru cele 30 de 
iepe din comună un armăsar; iar pentru prăsirea porcilor 5 
- vieri de soiu Mongoliţă. 

Întocmirile trebuincioase pentru adăpostirea acestor animale 
se vor face pe locul comunal de lângă sat, numit «Vălișoara», 
unde se va închide un teritor de 4 jugăre pentru cultivarea de 
trifoiu, și alte plante, si unde se va lăsă un loc liber pentruca 
taurii să poată face mișcările trebuincioase. 

Pentru facerea întocmirilor din vorbă, pentru inchiderea 
locului, pentru cumpărarea taurilor, armăsarilor și vierilor, mai 
departe pentru întreținerea animalelor și plata îngrijitorului se 
votează suma de K 7000. 

Banii se vor împrumută dela bancă, cu îndatorirea de a 
se replăti în timp de 20 de ani. 

In comisia pentru pregătirea lucrurilor și ducerea lor la 
bun sfârșit se aleg: primarul Toma Grozea, subprimarul Teofil 
Florea, cassarul irimie Stejar, notarul Petru Todescu și preotul 
loan Peptea. l l 

Ingrijitor al vitelor de prăsilă se alege George Văcar, om 
de omenie și priceput la economia vitelor. El va avea să locuiască 
în casa ce se va face anume pentru îngrijitor și i-se va da loc 
în apropiere, unde să poată cultivă bucatele trebuincioase pentru 
sine, și i-se va da deocamdată și o plată de 20 coroane la lună. 

In urma acestei bune hotăriri, întărite si de deYegătoriile 
mai înalte, în scurt timp toate se duc în îndeplinire spre mul- 
țămirea de obște. 

Cinci din fruntașii comunei și-au cumpărat și câte o vițea 
de soiu curat Pinzgau. Cassarul a fost încredințat în sfârşit cu 
supraveghiarea bunului mers al economiei vitelor de prăsilă. 

Toate au fost bine rânduite. Economia vitelor a fost pusă 
pe un temeiu sănătos și astfel sporul creştea văzând cu ochii. 

Îngrijiterul George Văcar a început să cetească în timpul 
liber cărți de economia vitelor și în chipul acesta din zi în- 
zi Ştiă tot mai bine ce și cum trebue să urmeze la buna îngrijire 
a animalelor ce i sau încredințat spre îngrijire. 

MOȚUL ȘI FIREA LUIL 


Ne-am incercat să dăm o descriere a ținutului locuit de aga 
numiții „Ciocoi* şi să le facem o scurtă caracterizare. Cele patru 
populaţii de munteni schiţate sunt botezați de cei de „pe ape 
din sus“ și cu porecla de ciocoi. O numire curioasă, care nu 
poate aveă nici o înrudire psihică cu sinonimul ciocoiu din Ro- 
mânia, deoarece pe aici n'au existat picior de boier ori nemeș 
cum le place la ai nostri să se numească. Ba, să nu greşesc şi 
astăzi mai este câte un boier. Acela insă umblă din caLă în 
casă, cu troace, linguri și furcuţe după făină de mălaiu și niţică 
râncezeală. Asa le zie prin ţinuturile aceste la ţigani: boeri şi la 
țigance: Borese, bagseamă pentru motivul că toată ziulica de vară 
se clocesc la soare şi nu lucrează nimic. Asa e tiganul în munţi. 
Alteum e tiganul la ţeară. La tot cazul poreclirea aceasta pro- 
vine din firea şăgalnică a muntenilor. 

Trecând peste câteva sate cu o populaţie, care nu exprimă 
ceva tipic moţesc, mă oprese la Lupşeni. 

Lupșa e poate cea mai fruntaşă comună din munţii apuseni, 
atât ca poziţie geografică, cât şi ca trecut istorie. 

Poziţia ei este cât se poate de romantică. Aşezată pe valea 
Arieșului are în faţa sa stâncile: Mărgani, Mărgăita şi Mununii, 
iar în dosul său coline, dealuri şi văi acoperite cu păduri, tufişuri 
şi fânaţe pe alocurea destul de mănoase. Ea însaș e aşezată pe 
o vale şesoasă, productivă în ierburi si cucuruzişti. Pe această 
vale se află şi locuri de fân îngrădite, cari poartă numirea de 
troaşe, o numire după ştiinţa mea folosită numai în aceste ţinu- 
turi, Ea nu ocură nici în limba vorbită pe airea, nu mi-s'a dat să o 
aud nicăiri, deși m'am interesat. Când prânzeam şi cinam cu poetul 
Coşbuc, o am adus în discuţie și a rămas încântat de frumuseţa ei. 
Nefiind filolog nu pot să-i determin obârşia; poate e cuvânt slav 
ori vre-o rămăşiţă dacică cuvântul zroaş; nu ştiu, Dumnezeu ştie. 
Cucuruzul se face pe șesurile acestea întocmai ca și în ţară. 

Pe locurile din deal se seamănă grâu de primăvară, care 
relativ prieşte binişor. Săcară samănă oamenii foarte puţină; 
deasemenea orz, ovăs; cartofi mai mulţi și multă cânepă, din 
care-şi ţăs şi cos femeile cămeşile lor şi ale bărbaților. Terenul 
ar fi foarte potrivit pentru pomărit, dar durere, poporul nu i-a 
înţeles folosul. O generaţie nouă de inteligenţi încep reforma şi 
în direcția asta. Va prinde rădăcini cu atât mai adânci, cu cât 
pildă vie au în una din comunele aparținătoare, cum unii pro- 

prietari au luat sume frumoase pe poame si anume cele două 
comune situate la deal. Lupşa are cinci sate: Lupşa-sat, L. Hă- 
dărău, Valea Lupșei şi comunele lăturalnice: Sasa Lupșa si Vinta' 
Lupșa. Cei din cele trei comune menţionate le zic la locuitorii 
de acolo: Lătureni. 

Pe lângă aceste cinci comune bisericeşti gr.-orientale, mai 
este şi o filie gr.-orientală: După-mărgura, precum și o comună 
bisericească gr.-catolică în Lupşa-sat, care face cam !/, parte a 
locuitorilor din această comună.  Greco-eatolicii au o biserică 
foarte veche din anul 1421, zidită din peatră și din var petri- 
ficat sau cum îi zie oamenii stâns acolo pe zid. Aceasta a 
fost luată cu puterea dela gr.-orientali, cărora le-a succes în pă- 
trarul prim al veacului al noăsprăzecelea să-şi ridice un edificiu 
măreț din peatră, care și azi e o podoabă între celelalte bise- 
rici de pe Valea-Arieşului. ` i 

Numărul locuitorilor trece peste 4000. Aici se aflà odini- 
oară pretura si scaunul unui protopop. 

Este una din cele mai vechi comune. Pe baza de docu- 
mente istorice se constată că erà aici un cneziat românesc incă 
pe la 1325. La anul 1366 Ludovic I l-a prefăcut in domeniu 
feudal si l-a dat familiei române Cândea (Kendeth) care stâpânise 
cneziatul. La 1487 aceste drepturi ale Lupşenilor au fost cassate. 
De atunci a fost zidită biserica sus menţionată, precum si o bi- 
sericuţă de lemn la mănăstire, unde au fost călugări, iar azi 
acest teritor formează porţiunea canonică a preotului greco-ca- 
tolic, primită drept donaţie pentru întărirea catolicismului. 

Dar chiar şi dupăce s'au luat drepturile Lupșenilor, comuna 
n'a încetat de a fi fruntașă, căci s'a păstrat în ea duhul vremilor 
mai bune; până bine incoace. 

Inainte cu vre-o 200 ani s'a aşezat aici, dupăcum ne spune 
tradiţia familiară, un anumit Span Petru, venit dela băişagul din 
Zlatna şi şi-a făcut culcuş mai întâiu la capătul satului în locul 
numit Cârstian, care si azi e în proprietatea Spăneștilor. De 
aici sa mutat în apropierea locului unde s'a zidit biserica gr.- 
orientală, mai târziu, trecând valea, şi-a pus casa sub vechia bi- 
serică, întemeiată pe timpul cneziatului românese și de atunci 
nemișcaţi au rămas din locul acesta. Familia Spăneştilor a fost 
timp îndelungat conducătoarea politică şi bisericească a acestei 
puternice comune. 

In timpul iobăgiei Span Nicolae, un frate al moșului, eră în- 
credințatul familiei nobilitare din Dicio-St.-Mărtin, Fekete Lajos 

şi Laslo. El purtà titula de „span domnesc“; incassa zăciuiala 
şi ingrija de facerea robotei. Spun bătrânii, că tot ce făceà el 
rămâneà neschimbat. Vorba lui, cum zic Lupsenii era de „sta- 
noste“. In casa lui se adunau domnii şi ţineau judecăţi asupra 
iobagilor. Această casă a servit vreme îndelungată ca local de 
şcoală gr.-orientală. Aici şi-a început învăţătura şi scriitorul ace- 
stor rânduri. Casa aceasta s'a dărâmat numai înainte cu vre-o 
3 ani şi azi s'a ridicat una nouă, servind de locuinţă preotului 
gr.-or., un descendent a acestei fruntașe familii. 

O “altă ramură a fost Span Niculae, fost timp îndelungat 
notar comunal. Acesta pe vremea revoluţiei fiind sluşbaş a căutat 
să domolească poporul, dar acesta în furia sa eră să-l răpună. 
Abiă a scăpat cu fuga. Ramura aceasta s'a stâns în linie băr- 
bătească. Deasemenea şi alte ramuri din trunchiul bătrân, rămâ- 
nând numai câte o frântură slabă. Singură ramura din care se 
trage şi subsemnatul a rezistat tuturor vijeliilor si ispitelor vremii, 
păstrându-şi nealterată măduva și căutând să devină un nou trunchiu 
cu ajutorul proniei cereşti. 

Spăneştii au un rol frumos în trecutul acestei comune, căci 
fiind ei la conducere şi prin a lor înriurire au câștigat cu o 
sumă bagatelă de 25,000 fl. v. a. toate drepturile familiei nobi- 
litare suspomenite, şi anume: păduri întinse, mari, dreptul crâş- 
` măritului, al pescuitului şi vânatului. Tot ei au câștigat şi dreptul 
târgurilor de ţară și apoi mai târziu, sub primăria tatălui meu, 
s'au introdus târguri săptămânale, cari aduc mare folos locuito- 
rilor din comună și imprejurime. Ca să aduc o dovadă de cu- 
minţenia bătrânilor spun numai atâta, că la răscumpărarea re- 
galiilor au căpătat comunele peste 70,000 fl. (140,000 cor.) 

In timpul din urmă comuna în loc să progreseze, decade 
văzând cu ochii. Cauzele acestei decadenţe sunt număroase. Ca 
o cauză de căpetenie se poate consideră restrângerea păşunatului. 

Asupra felului de traiu și asupra caracterului lupșenesc voiu. 
vorbi în o altă scrisoare, . l Dr. Petru Span. 


SFATURI DOCTORESTI. 


Si de astădată vom vorbi despre un obiceiu rău, mai lățit 
de cum s'ar crede. 

Multe mame si doice ferb mac T de mac) si îl dau 
copiilor, ca să se liniștească şi să doarmă. O fac cu gând bun 
şi în credința, că copilului nu-i strică. 

Dar nu-i asa. Fiertura (zama) de mac e otravă pentru co- 
pilul mic. In sămânţa de mac se găsește o materie ameţitoare, 
care linişteşte, ameţește, îmbată, dar totodată și tâmpeşte creerul 
întocmai cum am văzut că face rachiul și celelalte beuturi spir- 
toase, 

Deodată însă cu tâmpirea creerului sufere și celelalte părţi 
ale trupului. Creerul e aga zicând căpetenia tuturor părţilor tru- 
pului ; când el sufere, trebue să sufere toate. 

Copiii adormiţi cu mac dela o vreme se ofilesc; își pierd 
toată vlaga. 

Nu e vorbă, sunt koji uneori mamele cari au copii fără 
pic de somn; si să nu ne mirăm de loc, dacă ele în nepricepere 
fac ce au făcut milioane de mame inaintea lor. 


Dar, dragile mele de mame, căutaţi pentruce plânge copilul, 
delăturaţi pricina plânsului şi veţi aveă odihnă întreagă noaptea. 

Copiii, de regulă, nu plâng, că ar fi răi si nărăvoşi; plâng, 
că îi supără ceva. 

Acest ceva trebue delăturat şi copilul se va linişti, va adurmi ca 
un înger blând, lăsând și pe ceialalţi din casă să se odihnească. 

Uite, să spun eu, pentruce plâng cei mai mulţi copii. Pelea 
copiilor e subţire, fină, foarte simţitoare. Umezeala, mai ales ume- 
zeala udului ustură; apoi o îndoitură a cârpelor, în care e in- 
văluit copilul, pricinueşte chiar dureri. Un purece sau alte bidi- 
ganii mici, pișcând ici și colea, umplu pelea copilului de blânde, 
cari stârnesc o mâncărime neplăcută, ba dor uneori în măsură 
supărăcioasă. 

lată unele pricini, pentru cari plânge copilul, 

Așadară dacă un copil nu vrea să adoarmă, mereu se svâr- 
coleşte, mereu plânge, nu alergaţi la fertura de mac. Aşezaţi-i 
bine aşternutul, puneţi-l in uscat, scăpati-l de pureci — acești 
oaspeţi nechemaţi ai tuturor caselor, nung se ingramadeste ne- 
curăţenia. 

Dacă aţi făcut toate acestea şi copilul nu se linişteşte însă, 
e semnul, că copilul sufere de vre-o boală oarecare. Are dureri 
la cap ori airea, sau altceva il nelinişteşte. In acest caz nu cău- 
taţi sfatul vecinelor. Vecinele sunt sfătuitoare rele. Alergaţi cu 
copilul la medicul din apropiere, care e pus anume pe treaba 
asta. El a învăţat multe si a văzut multe, va cercetă copilul şi 
va spune ce-i lipsește și ce e de făcut. Dr. I. B. 

CĂRĂRILE VIEȚII, 


(Urmare). 


Am arătat că cărările vieţii la sate sunt foarte puţine: plu- 
găria, preoţia, învăţătoria, cariera de notar şi, poate ici-colo, 
vre-un meșteşugar și negustor, ca reprezentanţi ai acestei cariere, 

La oraşe însă treaba se schimbă. Aici sunt sute de cărări, 
pe cari oamenii işi agonisese pânea de toate zilele şi foarte 
mulţi se şi îmbogăţesc, 

Pe aceste cariere am dori să fie povâtuit tineretul nostru; 
de aceea vom da în cele următoare întregul șir al carierelor, 
asa pe cum ele sunt grupate în statistica ţării, 


I. Cultura avitică. 
A. Agricultura si grădinăritul, 
1. Cultura pământului (plugăria). 
2. Cultura vitelor, oeritul și cultura galiţelor. 
8. Legumăritul. 
4, Grădinăritul artificial şi comercial, şcoalele de pomi. 
B. Pădurăritul, vânatul şi facerea cărbunilor. i 

5. Pădurăritul și vânatul. 
6. Facerea cărbunilor, 
C. Stupiritul, cultura mătasei și a peștilor. 
Stupăritul, 
Cultura mătasei. 
9. Cultura peștilor. 

D. Pescăritul. 


10. Pescăritul în apele dinlăuntru tării. 
10 a Pescăritul pe mare şi dela marginea mării. 


po st < 


il. Mineritul (baitul) si metalurgia, industria, comerciul, 
creditul, comunicatiunea. 


A. Mineritul si metalurgia. 
'1), Mineritul de fer (scoaterea ferului). 
12, Mineritul altor metale nenobile. 
13. Mineritul de aur şi argint (scoaterea aurului si argintului). -= 
“14, Metalurgia ferului (alegerea ferului). ; 
15. Metalurgia altor metale. , 
16. Mineritul de cărbuni de peatră şi de cărbuni bruneţi. 

17. 
17 

18. 
19. 


Scoaterea uleului mineralic. 

a. Răfinarea (curățirea oleului mineralic). 
Mineritul de sare şi ferberea sării, 

„ Alte soiuri de minerit. 


B. industria. 
a) Industria proprie (adevărată). 
I. Industria de fer gi dè metale. 


20. Lucrarea feralui, vărsarea ferului şi oţelului. 

21. Ferăritul. 

22. Mehanica. 

23. Fabricarea de scule. 

24. Pilăritul, 

25. Fabricarea şurubelor (şiroafelor). g 
26. Fabricarea cuielor. 

27. Fabricarea sarmei (drotului) si țesutul sarmei. 

28. Fabricarea vaselor de fer. 

29. Fabricarea cuţitelor. | 

30. Lăcătușeria de edificii și artificială. 

31. Fabricarea mobileler de fer și a casselor de bani. 
32. Fabricarea acelor. 

33. Fabricarea condeielor de scris și a părţii de metal a 


stilului acestora. 


34. 
35. 


Fabricarea obiectelor de aur și argint. 
Lucrarea sub ciocan a arămii, căldărăria, vărsarea bron- 


zului si a cioei. 


36, 


Tece pentru cartuşe (gloanţe), fabricarea cartușelor gi 


proiectilelor. 


37, 
38, 
39. 
40. 
41. 


Fost-am 


Fabricarea articolelof pentru candelabre si lampe. 
Lucrarea plumbului si a cositorului, 

Industria tinichelei (blehiului). 

Fabricarea sicrielor (copârşauălor) de metal, 


Monetăria (fabricarea banilor). 
(Vu urma). 


DIN POPOR. 


+ 
pe unde-am iubit, Iarba 'ncet că se clătină. 


Pe mândruta n'am găsit. Sărăcut, amar de mine, 

Si mam lăsat după vânt De-aş simţi moartea că vine, 
Si am dat de un mormânt. Aş lăsă cu jurământ, 

Vântul împrejur suspină, : Să mă 'ngroape 'n cel mormânt, 

STIRI. 


Duminecă în 4 August întreg Sălagiul a fost în sărbătoare.” 
S'a ţinut adunarea despărțământului, cu o expoziţie de copii, si 
s'a serbat aniversarea 72-a a nașterii dlui George Pop de Bă- 
seşti. A fost o însujlețire în mulţimea de popor adunată din 
toate părţile Sălagiului, cum nu se poate inchipui. Cuvintele de. 
foe a vorbitorilor, au străbătut inimele și au făcut să se vadă pe 
o clipă, cât nu se poate face, prin frăţească dragoste, prin ade- 
vărată interesare, pentru pătura largă a poporului românesc. 

o | | 

Adunarea despărțământului Ibaşfalău oprită. — Organele po- 
liţiale dela Ibașfalău a oprit adunare: desp. Sighişoara, pe buza 
unui statut intern, prin cari se opresc orice reprezentații, adunări, 
cari nu se ţin în limba maghiară. 
- o E: 

+ La Câmpina, în Țara românească, unde treci pela Pre- 
deal, a murit unul din cei mai însemnați bărbaţi ai Românilor: 
Nicolae Grigorescu. Numele lui ii-cunose cetitorii foii noastre, 
căci am dat câteva chipuri după pânzele lui, — căci et a fost 
meşter neintrecut la noi în pictură. El a fost un suflet muncitor, 
cinstit şi cu minte mare. A făcut lucruri foarte frumoase în toată 
viaţa lui, şi chiar la pragul morţii. Pentru aceea vom serie, în 
“numărul viitor, un articol mai lung şi amănunţit despre Grigo- 
rescu. i 


N 


© 
` Dascăål slab. — Îl chiamă Ioachim Muntean. Din Beba veche 
în Bănat. Rugat din partea directorului desp. ,San-Miclaug“ să 
lămurească înaintea oamenilor rostul și menirea Asociației, si să 
câştige membri noi, are obrazul să răspundă, că ţăranii nu mai 
au lipsă de conducători, dela cari ar puteă să-și însușească cul- 
tură, şi mai spune si alte multe năzbâtii. 
© 


Despărţământul San-Miclausul-mare, şi-a ţinut adunarea ge- 
nerală la 4 Aug. a. c. în San-Miclaug. Vorbiri frumoase şi pre- 
legeri instructive, una economică, şi alta despre poezia poporală. 
S'au înscris mai mulţi membri noi la Asociaţiune. 








Editor: Octavian “Goga. Tivarul tipografiei arhidiecezane. Sibiiu. 

